Document ID: /roh_data/filtered/fineweb-2-filterrobots_roh.jsonl.gz/45306

Trais arguments pro
- Bleras chasadas pajan memia bler tschains da locaziun. I dovra perquai dapli abitaziuns da locaziun favuraivlas.
- Il spazi d’abitar na dastga betg esser suttamess a la speculaziun.
- Societads cooperativas che s’engaschan en il sectur da la construcziun d'abitaziuns d'utilitad publica, construeschan abitaziuns tenor basegn e betg per far rendita.
Trais arguments contra
- La promoziun da purtaders d’immobiglias d'utilitad publica fa donn a la concurrenza libra. Auters purtaders d’immobiglias vegnan discriminads.
- La realisaziun da l’iniziativa è colliada cun auts custs ed ina gronda birocrazia.
- La construcziun d’abitaziun duai sa drizzar tenor il basegn e betg tenor ina quota. La promoziun actuala da la construcziun d’abitaziuns d’utilitad publica è sa cumprovada.
Parolas da las otg pli grondas partidas en il Parlament federal
|Gea||Partida verda | PS|
|Na||VL | PBD | PCD | PLD | PPS | Partida evangelica da la Svizra|
RTR actualitad 17:00